open-index/open-wikipedia-markdown huggingface dataset:
Bønsnes kirke

**Bønsnes kirke** er en liten langkirke på Bønsnes, ytterst på Røysehalvøya i Hole kommune, Buskerud fylke. Kirken har ikke vært sognekirke, men sagn og tradisjon beskriver den som votiv- eller gavekirke, reist som en takk til Gud. Dateringen av kirken har variert gjennom tidene, men de fleste mener nå at den er fra omkring 1300.

## Datering

På folkemunne heter det seg at det var Olav den hellige som bygget kirken. Det står en bauta til hans minne like foran klokketårnet. Noen mener også at Olav kan ha vokst opp på Bønsnes, som er en gammel storgård (nå delt). Andre mener at det var på Stein gård han vokste opp.

Kirken har tidligere blitt datert til slutten av 1000-tallet, og man mente endog å vite at den var bygd av kong Olav Kyrre til minne om St Olav.

Kirkehistorikerne Sigrid og Håkon Christie mente at kirken «tilhører en gruppe langkirker som vant innpass i andre halvdel av 1200-tallet». Øystein Ekroll mente at kirken knapt kan være bygget før 1300, men kanskje heller senere. Riksantikvarens datering er «Ut fra den bevarte og trolig opprinnelige vestportalen som har spissbue, bør kirken kunne antas å være reist etter ca. 1300».

## Bygningen
Den middelalderske steinkirken var forfallen og ute av bruk i 1500 og 1600-årene. Fra 1680 begynte en oppbygging av kirken fra gaver som ble gitt den, og fra ca. 1727 ble Bønsnes kirke tatt i bruk igjen.

Kirketårnet i vest har kvadratisk grunnplan, og ble oppført i tre i 1850-årene. Tårnet har en vindfløy med årstallet 1862.

Murene er ca. 130&nbsp;cm tykke og pusset utvendig og innvendig. Den øvre delen av begge gavlmurene ble tatt ned da kirken fikk et nytt tak med mindre takvinkel på  1800-tallet. Et vesttårn av tre ble oppført foran vestgavlen i 1862. Prekestolen ble skjenket av Anders Christensen og hustru fra Grinaker stavkirke i 1726, da denne fikk en ny.

Vestportalen er opprinnelig, men den ble omarbeidet i 1952, da den fikk nye dører.

I 1743 noterte sogneprest Iver Wiel at det var en runeinnskrift på en av kirkeklokkene: «þorgeir:prester:let:gera:mik:ion:gerde:mik:med:guz:misku» På moderne norsk blir det: *Torgeir prest lot gjøre meg. Jon gjorde meg med Guds nåde*. Klokken ble sendt til Nederland for omstøping i 1753. Runene og språket i innskriften dateres til middelalderen.

Bønsnes kirke i Buskerud ved Tyrifjorden.jpg|Kirketårnet er i tre
Bønsnes kirke interiør T053 01 0453.jpg|Fra interiøret, cirka 1900–1910
Bønsnes kirke sett fra Hundstadveien, Røyse, Hole.jpg|Kirken ligger på en haløvøy i et jordbrukslandskap

## Se også
* Hole kirke
* Stein kirkeruin
* Sollihøgda kapell
* Helgelandsmoen kapell

## Referanser




## Litteratur
* 
* 
* 
* 

## Eksterne lenker
* Sigrid Marie Christie, Håkon Christie. Bønsnes kirke i *Norges Kirker* utgitt av NIKU og KA
* Bønsnes kirke
* Arc Bønsnes kirke
* 
*
Åsaveien

**Åsaveien** refererer blant annet til:

* Åsaveien (Oslo), gate i bydel Frogner i Oslo.
*Åsaveien (Ringerike)
* Fylkesvei 156 (Buskerud), vei mellom Sundvollen i Hole og Hesselberg i Ringerike kommune.
Ospeminermøll

**Ospeminermøll** (*Phyllocnistis labyrinthella* Bjerkander, 1790) er en liten sommerfugl i familien bladminérmøll, også kalt bladmøll (Gracillariidae). Larvene utvikles i blad av osp, og sommerfuglen regnes som skadedyr.

Ospeminermøll er vanligst i Sør-Norge, men er funnet nord til Trøndelag.

## Utseende
Den voksne (imago) ospeminermøllen er sølvgrå og svart med smale vinger med et vingespenn på 6-7 millimeter. Sommerfuglen overvintrer som voksen.

## Levevis
Larvene til ospeminermøllen lever inne i ospeblad hvor de gnager ganger som lager et lett kjennelig sølvgrått mønster på bladets overflate. Larvens gnag lager luftfylte lommer i overhuden på ospebladene. På høsten vil angrepne blad bli brune og falle av ospa tidlig, i stedte for å lage de ellers karakteristiske gule trekronene som er vanlig for osp

## Skadedyr
Et kraftig angrep gir ospetreet et karakteristisk utseende. Et vanlig, normalt angrep av opseminermøllen er ikke farlig for treet, og årlig finner angrep sted i områder der sommerfuglen finnes. Angrepene går i bølger. I noen perioder kan ospa være ribbet for blader i flere år på rad og ospebladene deretter være skadet i flere år deretter, mens det kan gå tiår der bare svekkede trær og enkeltblader er rammet.

## Systematisk inndeling

* Sommerfugler
** gruppe Glossata
*** delgruppe Heteroneura (Frenata)
**** Overfamilie Gracillarioidea
***** familie bladminérmøll (Gracillariidae)
****** **Ospeminermøll**,  (*Phyllocnistis labyrinthella* (Bjerkander 1790))

## Kilder
* Skogforsk, Norsk institutt for skogforskning.

## Eksterne lenker
*
Wimbledon-turneringen 1976

**Wimbledon-turneringen 1976** 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Likør

**Likør** er alkoholholdig drikk laget ved at frukt og urter først legges i sprit og siles fra etter en tid. Noen likører lages på basis av brennevin som whisky, cognac eller brandy. Den frasilte væsken blir enten brukt ren (fruktlikør), eller tilsatt andre uttrekk for å oppnå ønsket smak. Blandingen kan søtes i tillegg og tynnes med sukkervann for å få riktig alkoholprosent. Sluttblandingen kan så fatlagres i noen år før den tappes på flasker. 

Mange likører lages i dag etter gamle oppskrifter som holdes hemmelig. I de mest kompliserte oppskriftene skal flere enn hundre forskjellige ingredienser tilpasses hverandre.

Ekte likører blir ofte dyre, og det har vært vanlig å kjøpe essens og sprit og blande sin egen. Mange essenser har brukt navn på likører som nå har fått varemerkebeskyttelse. Benediktinerlikørmuseet i Fécamp i Bretagne, Frankrike har en stor utstilling av piratprodukter fra 1950-årene, hvorav bare én er norsk.

Felles for likørene er at de er søtlige i motsetning til bittere og snapser, og holder en alkoholprosent på mellom 23 og 35 prosent. Dette skiller dem også fra hetvinene som madeira, sherry, portvin og Martini.

## Kjente likører

* Drambuie (skotsk på whiskybasis)
* DOM Bénédictine (fransk, sitrus)
* Marie Brizard (fransk fabrikk, lager fruktlikør av det meste med druesprit som basis)
* Sankt Hallvard (tradisjonell, norsk)
* Southern Comfort (amerikansk, på bourbonwhiskeybasis, dvs. maissmak)
* Bols (nederlandsk, mest kjent for genever, men har også mange likører)
* Metaxa (gresk), også brandy med samme navn.

* Cacique Guaro er Costa Ricas mestselgende brennevin.
The Cramps

**The Cramps** var et amerikansk psychobilly band. De ble stiftet i 1976. Musikken er en blanding av amerikansk rockabilly fra 1950-årene, *garagerock* fra 1960-årene og punk fra 1970-årene. Psychobilly kalles også for *punkabilly* og *gothabilly*.

Noen kjente låter av The Cramps: Greenfuz, Voodoo Idol, Caveman, Green Door, Under The Wires, Cramp Stomp, Badass Bug, Queen Of Pain, God Monster, Like A Bad Girl Should og Peter Gunn.

11. august 2006 spilte The Cramps på Øyafestivalen i Oslo.

## Medlemmer
* Lux Interior – vokal
* Poison Ivy – gitar
* Harry Drumdini – trommer
* Sean Yseult – bass

## Referanser


## Eksterne lenker
* 
* 
* 
* The Cramps Discography
Håndball-EM 1994 for kvinner

**Håndball-EM 1994 for kvinner** var det første europamesterskapet i håndball for kvinner, og ble arrangert mellom 17. september og 24. september 1994 i Tyskland. Arenaene var lokalisert i Berlin, Bonn, Waiblingen, Oberhausen, Oldenburg og Magdeburg

**4.** 
**5.** 
**6.**  
**7.**  
**8.**  
**9.**  
**10.**  
**11.**  
**12.** 

## Tropper
 **[[Danmarks kvinnelandslag i håndball|Danmarks tropp]]**: Lene Rantala, Anne Dorthe Tanderup, Rikke Solberg, Camilla Andersen, Tonje Kjærgaard, Anette Hoffmann, Anja Byrial Hansen, Marianne Florman, Janne Kolling, Conny Hamann, Anja Andersen, Gitte Sunesen, Susanne Boilesen, Heidi Astrup, Marlene Jensen, Susanne Munk Lauritsen. **Trener**: Ulrik Wilbek.

 **[[Tysklands kvinnelandslag i håndball|Tysklands tropp]]**: Renate Zschau, Kerstin Mühlner, Renate Zienkiewicz, Heike Murrweiss, Csilla Elekes, Bianca Urbanke, Andrea Bölk, Carola Ciszewski, Michaela Erler, Silke Fittinger, Sabine Adamik, Sybille Gruner, Birgit Wagner, Franziska Heinz, Eike Bram, Josefine Grosse. **Trener**: Lothar Doering.

 **[[Norges kvinnelandslag i håndball|Norges tropp]]**: Cecilie Leganger, Annette Skotvoll, Monica Løken, Tonje Larsen, Kjersti Grini, Tonje Sagstuen, Susann Goksør, Kristine Moldestad, Siri Eftedal, Mona Dahle, Marte Eliasson, Kristine Duvholt, Kari Solem, Hege Kvitsand og Ingrid Steen. **Trener**: Marit Breivik.

## Se også
* Håndball-EM 1994 for menn

## Eksterne lenker
*
Brest (Frankrike)

**Brest** er en by og kommune i departementet Finistère i regionen Bretagne i nordvestre Frankrike med ca. 142&nbsp;000 innbyggere (2007), mens storbyområdet etter en folketelling i 1999 hadde 303&nbsp;484 innbyggere. Byen ligger ved en bred og dyp vik av Atlanterhavet (*Rade de Brest*) og har en av Europas beste naturhavner.

## Geografi
Brest ligger midt i et dramatisk landskap nær inngangen til Rade de Brest helt vest i Bretagne.

## Historie
En romersk militærleir fra 300-tallet under navnet *Gesocribate* er kjent. Etter en normannisk og engelsk periode kom byen 1202 til Frankrike. Havnen fikk økt sin betydning særlig etter oppdagelsene av Østindia og Amerika. Siden 1600-tallet har byen hatt en viktig flåtebase. Et festningsverk ble bygget rundt militærhavna av Vauban (1633–1707).

Under første verdenskrig var byen en viktig havn for amerikanske tropper. Under andre verdenskrig hadde tyskerne en stor ubåtbase i Brest. Byen ble totalt ødelagt under slaget ved Brest, bare tre bygninger stod igjen, og byen har siden blitt bygd opp igjen. Etter at krigen var over betalte den vesttyske regjeringen flere milliarder dollar som kompensasjon til de hjemløse og nødlidende innbyggerne i byen. Den nybyggete byen består stort sett av grå granitt- eller betongbygninger.

Flåtebasen blir i dag benyttet av NATO.

## Befolkningsutvikling
***Antall innbyggere i kommunen Brest***


ImageSize  = width:350 height:200
PlotArea   = left:50 right:20 top:25 bottom:30
TimeAxis   = orientation:vertical 
AlignBars  = late
Colors = 
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period     = from:0 till:190000
ScaleMajor = unit:year increment:20000 start:0 gridcolor:linegrey
PlotData =
  color:cobar width:19 align:left
  bar:1968 from:0 till:154023
  bar:1975 from:0 till:166826
  bar:1982 from:0 till:156060
  bar:1990 from:0 till:147956
  bar:1999 from:0 till:149649
  bar:2008 from:0 till:142097
PlotData=
  textcolor:black fontsize:S
  bar:1968 at: 154023 text: 154023 shift:(-20,5)
  bar:1975 at: 166826 text: 166826 shift:(-20,5)
  bar:1982 at: 156060 text: 156060 shift:(-20,5)
  bar:1990 at: 147956 text: 147956 shift:(-20,5)
  bar:1999 at: 149649 text: 149649 shift:(-20,5)
  bar:2008 at: 142097 text: 142097 shift:(-20,5)


Referanse:INSEE

## Utdanning
* École nationale supérieure de techniques avancées Bretagne

## Annet
Jacques Préverts berømte dikt «Barbara» utspiller seg i Brest.

Verdens mest prestisjefylte landeveisritt på sykkel, Tour de France begynte i 2008 i Brest, med fellesstart.

## Referanser


## Eksterne lenker
* 
* Kommunedata INSEE
Rognerud

**Rognerud** er et eneboligområde mellom Østensjøvannet og Høyenhall ved Bryn Senter i Oslo. Mellom Rognerud og vannet ligger Rognerudskogen, hvor det går flere turstier og en lysløype. 

Grensen mellom Manglerud og Rognerud går i Wetlesensvei-krysset, der man på nedsiden tilhører Manglerud og oversiden tilhører Rognerud. Grensen mellom Høyenhall og Rognerud går ved Høyenhallbroen, mens grensen ved Bryn går på oversiden av Brynsenteret.

## Historie
Rognerud var opprinnelig en husmannsplass under Manglerud gård. Den er nevnt i husmannsplassoversiktene både i 1769 og i 1771. Andre skrivemåter tidligere var Rogneru, Rognrud, og Rougnerud.

## Referanser
Kråkstad

**Kråkstad** er et tettsted i Nordre Follo kommune i Akershus. Tettstedet har  innbyggere per 1. januar , og ligger rundt fem kilometer fra Ski sentrum. Navnet Kråkstad har vært i bruk fra middelalderen, og kan komme av mannsnavnet Kraki eller Krake. En annen teori er at Kråkstad kan være oppkalt etter elva som renner der.

Kråkstad er et område som er rikt på kulturminner, i hovedsak gravminner fra jernalder. Innenfor en strekning på ca. 1,5&nbsp;km langs Kråkstadveien, forbi Kråkstad kirke, er det registret ca. 20 lokaliteter med gravminner i form av gravhauger, gravrøyser og steinsetninger.

Kråkstad kirke er en steinkirke fra 1150 og sogner til Ski menighet. Kråkstad har også en barne- og ungdomsskole og et samfunnshus. Samfunnshuset ble bygget i 1956 og er Norges best bevarte 50-talls samfunnshus. I vestibylen er det et stort, malt trerelieff utført av Dagfinn Werenskiold.

Kråkstad jernbanestasjon ble bygget i 1882 og er i dag fredet.

I 2007 fikk Kråkstad idrettshall.

## Kråkstad kommune
**Kråkstad herred** ble opprettet 1837. I 1930 ble kommunen delt ved at Ski kommune ble opprettet. I 1964 ble Kråkstad og Ski slått sammen igjen, nå med kommunenavnet Ski. Kråkstad kommune var ved sammenslåingen 54&nbsp;km².

## Menigheter
Det finnes flere menigheter i Kråkstad. De største er Kråkstad menighet og Kråkstad misjonsmenighet. I tillegg finnes pinsemenigheten Soar Kråkstad og Kråkstad Bedehus (Normisjon).

## Referanser


## Eksterne lenker
*
Mimes brønn

**Mimes brønn**, på norrønt *Mímisbrunnr*, er *[[kunnskap]]ens og visdommens [[brønn]]* i norrøn mytologi. Odin fikk sin kunnskap da han ofret sitt ene øye for å drikke av denne brønnen og forstå den verden han hadde skapt. 

 
Mimes brønn ligger under den ene av verdenstreet Yggdrasils røtter som vender mot rimtussene. Den kloke jotnen Mime (*Mímir*) fikk sin visdom fordi han drakk av denne brønnen. Mime ble seinere halshugd under vanekrigen (den mytologiske krigen mellom æser og vaner), og Mimes hode ble plassert ved brønnen etter at æsene hadde balsamert det og vekket det til live. Det er hit Odin drar når han trenger råd. 

Ifølge volvens spådom skal æsene samles her når ragnarok kommer for å søke råd hos Mime og beslutte hva de skal gjøre.

## Referanser


## Eksterne lenker
*
Monica Yunus

**Monica Yunus** (født 1979 i Chittagong) er en Bangladeshisk-russisk-amerikansk sopran (opera), som for tiden jobber i New York. Hun er datter til Nobels fredsprisvinneren i 2006, Muhammad Yunus og en russisk mor.

## Referanser


## Eksterne lenker
* 
* 
*  Monica Yunuss hjemmeside
Lysebotn I kraftverk

**Lysebotn I kraftverk**  er et  vannkraftverk ved Lysebotn ved enden av Lysefjorden i Forsand kommune i Rogaland. Deler av magasinene og nedbørfeltet ligger i Hjelmeland kommune. Mesteparten av vannføringen kommer fra Årdalsvassdraget, og det øvrige fra Stølsåna, ei sideelv til Lyseåna.

Kraftverket utnytter et fall på 610 meter fra inntaksmagasinet Storatjødna til Lysefjorden. Magasiner for kraftverket er Strandvatnet, som reguleres mellom 619 og 635 moh, Breiavatnet, med regulering mellom 683 og 658 moh, Nilsebuvatnet, med regulering mellom 731 og 717 moh, og Lyngsvatnet, som reguleres mellom 686 og 636 moh. Det overføres også vann fra en rekke bekkeinntak.

Kraftverket startet produksjonen i 1953 og ble utvidet i 1964. Kraftstasjonen er tegnet av arkitekt Gustav Helland (1879–1958) og plassert i fjell av beredskapsmessige grunner.

Meldt årsproduksjon er på 1 194 GWh. Installert effekt er 210 MW. Det er installert 6 doble horisontale peltonturbiner.

Kraftverket eies av Lyse Energi.

Det nye kraftverket Lysebotn II som sto ferdig i 2018 skal erstatte dette.  

## Nedskalering
Det var planlagt å ta Lysebotn I ut av drift etter Lysebotn II kom i drift. Så ga NVE tillatelse til å drifte kraftverket de første 4 måneder av 2022 for å avhjelpe situasjonen med effektmangel og svært høye kraftpriser. Da er 3 turbiner i drift, 120 MW.

Det foreligger også planer om å sette inn en ny turbin på 10MW og ta alle gamle turbiner ut av drift.

## Referanser


## Kilder
* 
*  NVE vannkraftdatabase
* Lyse starter gammelt kraftverk (bilde fra turbinhall)
* Teknisk Ukeblad om nybygg
* selskapets egen infoside om kraftverket
Igor Paklin

**Igor Vasiljevitsj Paklin** (russisk: Игорь Васильевич Паклин, født 15. juni 1963 i Frunze i Kirgisistan i Sovjetunionen) er en tidligere sovjetisk, senere kirgisisk idrettsutøver som konkurrerte i høydehopp.

Han vant høydehopp under EM 1986 i Stuttgart med 2,34, og innendørs-VM 1987 i Indianapolis i USA med 2,38. I VM 1987 i Roma ble han sølvvinner med et hopp på 2,38.

Han satte verdensrekord 4. september 1985 med  2,41 meter, en verdensrekord som han hadde frem til 30. juni 1987 da svenske Patrik Sjöberg hoppet en centimeter høyere.

## Referanser


## Eksterne lenker
*
Breiava kraftverk

**Breiava kraftverk**  er et  vannkraftverk i Hjelmeland kommune i Rogaland. Deler av magasinet og nedbørfeltet ligger i Hjelmeland kommune og deler i Sandnes kommune. Selve stasjonen ligger på Hjelmeland-siden av grensen.

Kraftverket utnytter et fall på 60 meter fra Nilsebuvatnet til Breiavatnet. Begge disse vannene ble opprinnelig regulert i forbindelse med Lysebotn kraftverk og verket benytter en eksisterende overføringstunnel mellom de to vannene.

Kraftverket startet produksjonen i 2006. Ved fullt magasin i Breidavatnet ligger kraftstasjonen under vannflaten og er en såkalt dykket stasjon. Kraftstasjonen kjøres derfor ved lav vannstand.

Den offisielle åpningen fant sted 4. juni 2007 av næringsminister Dag Terje Andersen. Kraftverket kostet 115 millioner og ble bygget på halvannet år. Lyse Energi fikk ros for at kraftverket var miljøvennlig utbygget. Ved åpningen var ordførere fra Hjelmeland, Forsand og Strand kommuner til stede. Kraftverket fikk også ros fra Stavanger Turistforening ved leder Kjell Helle-Olsen.

Midlere årsproduksjon er på 54 GWh. Installert effekt er 14 MW. Det er installert francisturbin.

Kraftverket eies av Lyse Energi.

## Referanser


## Kilder
* 
* NVE vannkraftdatabase
* Lyse Energi
* Strandbuen – «Lyse ble skamrost», onsdag 6. juni 2007 side 6-7

## Eksterne lenker
* Teknisk ukeblad – Breiava vannkraftverk – et miljøprosjekt
Hildeborg Juvet Hugdal

**Hildeborg Juvet Hugdal** (født 5. juli 1983 i Sauda) er en norsk styrkeløfter, som løfter for Sauda IL. Hun har vært aktiv styrkeløfter siden 1998 og er på landslaget i styrkeløft.

Hennes beste internasjonale plasseringer inkluderer 1.-plass i klasse +90 kg under VM i 2006, 1.-plass i klasse +84 kg under EM i 2013 og 2014, og 1.-plass i klasse +84 kg under EM i benkpress i 2013. VM-sølv styrkeløft Stavanger 2013, VM-bronse styrkeløft og gull benkpress 2014, VM 2xgull benkpress 2016, EM-gull 2019 i styrkeløft og benkpress, VM-bronse 2019

Hennes personlige rekorder er:
* Knebøy 280 kg 
* Benkpress 227 kg ( 238 enkeltløft )
* Markløft 218 kg
* Sammenlagt 713 kg

227 kg i benkpress er også gjeldende verdensrekord i vektklasse +84 kg (tidligere +90kg).

*NM medaljer*- 20 stk gull (åpen, U/jr og benkpress) 

Til daglig arbeider hun som lærer på Risvoll skole Sauda kommune.   

## Referanser


## Eksterne lenker
* Side på styrkeloft.no
* Omtale i Haugesunds Avis
Ionisering

**Ionisering** eller **ionisasjon** er en prosess der et atom eller et molekyl omdannes til ioner. Kjemisk er det to måter dette kan skje på: oksidasjon (avgir elektroner) og reduksjon (tar opp elektroner). Dette vil resultere i en endring av den elektriske ladningen i atomet eller molekylet som oftest innebærer en overgang fra nøytralitet (positive og negative ladninger utjevner hverandre) til å bli et ion.

Ioniserende stråling vekselvirker med materie og danner ioner. Energien som trengs for å danne et ionepar i luft, er 33,97 eV.

## Se også
* Ioniserende stråling

## Kilder
* Seaborg, Glenn T. «Ionization.» Microsoft® Student 2007 (DVD). Redmond, WA: Microsoft Corporation, 2006.
Rudolf Povarnitsyn

**Rudolf Pavlovytsj Povarnitsyn** (ukrainsk: Рудольф Лавлович Поварницын, født 12. juni 1962 i Votkinsk) er en tidligere sovjetisk og senere ukrainsk idrettsutøver som konkurrerte i høydehopp.

Han satte verdensrekord 11. august 1985 i Donetsk med  et hopp på 2,40, en verdensrekord som han hadde i noen uker frem til 4. september 1985 da Igor Paklin hoppet en centimeter høyere. Bortsett fra verdensrekorden var hans beste internasjonale resultat en bronsemedalje under Sommer-OL 1988 i Seoul.

## Referanser


## Eksterne lenker
*
Jamie Cullum

**Jamie Cullum** (født 1979) er en britisk jazz-pop musiker. Han både synger, skriver låter og spiller instrumenter som piano, gitar og slagverk. Han albumdebuterte i 1999. 

Cullum albumdebuterte i 1999 med *[[Heard It All Before (album)|Heard It All Before]]* og fikk sitt gjennombrudd i 2003 med albumet *[[Twentysomething (album)|Twentysomething]],* som endte opp som det mestselgende jazzalbumet i Storbritannia gjennom tidene. 

Han har også medvirket på andre prosjekter, blant annet så skrev han tittelsporet til Clint Eastwoods film *[[Gran Torino]]* (2008).

Han har opptrådt i Norge flere ganger, blant annet på Kongsberg Jazzfestival og Sildajazz i Haugesund.

## Familie

Cullum giftet seg i 2010 med tidligere modell Sophie Dahl.

## Diskografi

### Album
* 1999 - *[[Heard It All Before (album)|Heard It All Before]]*
* 2002 - *[[Pointless Nostalgic]]*
* 2003 - *[[Twentysomething (album)|Twentysomething]]*
* 2005 - *[[Catching Tales]]*
* 2009 - *[[The Pursuit (album)|The Pursuit]]*
* 2013 - *[[Momentum (Jamie Cullum album)|Momentum]]*
* 2014 - *[[Interlude (Jamie Cullum album)|Interlude]]*
* 2019 - *[[Taller (album)|Taller]]*
*2020 - *[[The Pianoman at Christmas]]*

### Livealbum
* 2006 - *[[Live at Ronnie Scott's (Jamie Cullum album)|Live at Ronnie Scott's]]*

### Samlealbum
* 2007 - *In the Mind of Jamie Cullum*
* 2007 - *Jamie Cullum: influences*
*2010 - *Devil May Care!*
*2018 - *The Song Society Playlist*

### DVD
* 2004 - *Live At Blenheim Palace*
* 2004 - *Twentysomething DVD*
* 2005 - *Telling Tales*
* 2006 - *Live in Buenos Aires*

## Referanser


## Eksterne lenker
* 
* 
* 
*
Milla Clementsdotter

**Milla Clementsdotter** (1812–1892) var en sørsamisk kvinne som huskes av ettertiden for å ha veiledet Lars Levi Læstadius i spørsmål om kristen tro. Læstadius omtalte henne som «Maria», og Milla er kjent som «Lappmarkens Maria».

## Biografi
Foreldrene var Clemmens Andersson og Anna Larsdotter. Etter farens død i 1817 giftet moren seg i 1818 med Torkel Jonsson. Dette ekteskapet førte til at Milla fikk en halvsøster, Sara Brita, som ble født i 1825.

Milla giftet seg i 1840 med den tre år eldre Tomas Pålsson. I 1846 fikk de datteren Anna Brita. I 1865 bor de på Halmøya i Flatanger (den gang en del av Fosnes) i Namdalen som reindriftsnomader. Milla, Tomas og datteren er oppført som «omflyttende findlappsfolk», og alle taler både samisk og norsk. Familien eide da 20 reinsdyr. Ved folketellingen i 1875 bodde de i Vigen, Hopstad, Roan. Tomas døde 26. februar 1877 i Beitstadfjellene, og ble gravlagt 27. mai samme år. Milla døde i Storskaret i Roan, april 1892, 79 år gammel. Ved folketellingen i 1890 står hun og datteren registrert i *Frostvikens lapska församling*, Klumpvattsfjell, Jämtlands län. I 1900 ble begge overført til «ukjent» (*obefintlighetslängden*) i församlingsboken.

## Møte med Læstadius
Milla og Læstadius møttes sannsynligvis 1. januar 1844 i Åsele kirke. Ifølge Læstadius hadde Maria tidligere truffet presten Per Brandell i Nora forsamling i Ångermanland. Brandell løste henne fra tvilen, forteller Læstadius: «Denna enfaldiga flicka hade erfarenheter i nådens ordning, som jag aldrig hört förut. Hon hade vandrat långa vägar för att söka ljus i mörkret och under sina vandringar slutligen kommit till pastor Brandell i Nora. När hon för honom öppnade sitt hjärta, så löste han tvivlet, och hon kom genom honom till den levande tron. (…) Och nu först, tänkte jag, nu ser jag vägen, som leder till livet.»

Møtet mellom Milla og Læstadius var et vendepunkt i Læstadius' liv. Han ble inspirert av Millas enkle fortellinger om sine «erfaringer i nådens orden», som Læstadius selv kalte det. Etter møtet startet han forkynnelsen som markerte starten på den læstadianske vekkelsen.

Ifølge et brev skrevet av Johan Raattamaa i mai 1890, var det først da «lappflickan Maria» talte til Læstadius at han forstod han måtte tro syndene sine forlatt «just sådan som han då var». Dette førte til at han fikk fred i troen på Jesus og begynte å forkynne med kraft. Raattamaa beskriver at Læstadius hadde søkt etter saligheten etter at et av barna hans døde og han selv ble syk, men at han først da Maria vitnet for ham fikk se «vägen, som leder till livet».

## Referanser
VM i skiskyting 1997

Det **32. [[VM i skiskyting|verdensmesterskapet i skiskyting]]** ble arrangert i Brezno-Osrblie i Slovakia i 1997.

## Resultater
### Menn

### Kvinner

## Medaljestatistikk
:  

## Kilder
*Resultatdatabase hos realbiathlon.com
*Resultatdatabase hos firstskisport.com
VM i skiskyting 1994

Det **29. [[VM i skiskyting|verdensmesterskapet i skiskyting]]** ble arrangert i Canmore i Canada i 1994. På grunn av OL på Lillehammer ble det bare kåret verdensmestre i lagøvelsen.

## Menn

## Kvinner

## Medaljestatistikk
:  

## Kilder
*Resultatdatabase hos realbiathlon.com
*Resultatdatabase hos firstskisport.com
Private IP-adresser

**Private IP-adresser** kan tildeles for bruk på lokale nettverk. 

Når en ønsker å tildele IP-adresser på lokale nettverk, er det nødvendig å følge standard IP nummertildeling som er definert i RFC 1918.

Internetts nummertildelingmyndigheter IANA har reservert følgende 3 bolker med IP-adresseområder for bruk i private nettverk:


```
Klasse A: 10.0.0.0 – 10.255.255.255 (10/8 prefix)
Klasse B: 172.16.0.0 – 172.31.255.255 (172.16/12 prefix)
Klasse C: 192.168.0.0 – 192.168.255.255 (192.168/16 prefix)
```


I tillegg til private IP-adresser er det definert IP-blokker for andre spesialområder som for eksempel Multicast og test-nettverk i RFC 6890. De adressene IANA har reservert i RFC 6890, skal ikke rutes på internett.

## Eksterne lenker
* IANA - Internet Assigned Numbers Authority
Alt (stemme)

**Alt** er betegnelsen på kvinnestemmen med lavest tessitura.

## Beskrivelse
Overgangen mellom alter og mezzosopraner er flytende. Det finnes ikke så mange sangerinner med rene altstemmer, så altroller synges ofte av dype mezzosopraner, og siden det heller ikke finnes så mange altroller, kan altsangerinner med høy tessitura synge mezzopartier.

Det finnes enkelte sangerinner med en svært dyp alt-tessitura som kalles *[[kontra-alt]]*. Den engelske betegnelsen *contralto* betegner vanligvis det samme som det som på norsk kalles *alt*.

;Noen kjente altroller
* Azucena i *[[Il trovatore]]* (Giuseppe Verdi)
* Maddalena i *[[Rigoletto]]*  (Verdi)
* Dalila i *[[Samson et Dalila]]* (Camille Saint-Saëns)
* Erda i *[[Rhingullet|Das Rheingold]]* og *[[Siegfried (opera)|Siegfried]] ([[Richard Wagner]])

;Noen kjente altsangerinner

* [[Bebe Neuwirth]]
* [[Eula Beal]]
* [[Cher (artist)|Cher]]
* [[Ewa Podleś]]
* [[Jane Froman]]
* [[Judy Garland]]
* [[Lisa Gerrard]]
* [[Mercedes Sosa]]
* [[Hilary Summers]]
* [[Katy Perry]]
* [[Diana Krall]]
* [[Sara Bareilles]]
* [[Kathleen Ferrier]]
* [[Shania Twain]]
* [[Helen Watts]]

== Guttealt ==
En del guttesangere som ikke har kommet i [[stemmeskifte]]t har en tessitura som ligger i altregisteret, og dette stemmeleiet kalles *guttealt*. Guttestemmer med en høyere tessitura kalles tilsvarende *guttesopran*. En del voksne menn kan synge i altregisteret, men det skjer stort sett ved hjelp av [[falsett]]- eller hodestemmeteknikker, og klangen er ganske annerledes enn hos guttestemmer. Guttestemmer synger vanligvis de høye stemmene i [[guttekor]].

;Typiske roller for guttealter
* Tredje gutt i *Zauberflöte* ([[Wolfgang Amadeus Mozart|Mozart]])
* Gjetergutt i *Tosca* ([[Giacomo Puccini|Puccini]])
* Joas i *Athalia* ([[Georg Friedrich Händel|Händel]])
* Guttestemme i *Chichester Psalms* ([[Leonard Bernstein|Bernstein]])
* Guttestemme i *Romeo und Julia* ([[Heinrich Sutermeister]])
* Puck i *Oberon'' (Weber)

## Se også
* Sopran
* Tenor
* Bass

## Litteratur
* 
* 
* 

## Eksterne lenker
* 
* Fortegnelse over guttesolister og guttekor
Europan

**Europan** er en stiftelse som engasjerer seg i problemstillinger knyttet til endrete livsbetingelser, urbanitet, landskapets betydning, utvikling av nye planverktøy, etc. og er basert på samarbeid mellom avdelinger i de fleste europeiske land. 

Europan har arrangert arkitektkonkurranser annet hvert år siden 1988. Konkurransene er åpne for arkitekter under 40 år i hele Europa og deres tema faller innenfor organisasjonens interesseområde. 

Konkurransens hensikt er å realisere vinnerprosjektene, og hvert deltakerland stiller med opptil flere konkrete tomter.

Europan Norge ble stiftet i 2002 etter initiativ av sivilarkitekt Cornelius Brekke, og har bidratt med konkurranser på norske tomter siden 2003.

## Eksterne lenker
* Europan Norge
* Europan Europe
Shoichi Yokoi

**Shoichi Yokoi** (1915–1997) var en soldat i den japanske hæren som i 1941 ble stasjonert på stillehavsøya Guam. Da amerikanerne gjenerobret Guam i 1944, forsvant Yokoi under jorda – bokstavelig talt. Først 28 år senere, i januar 1972, ble han oppdaget på en øde del av Guam av øyas egne innbyggere. I løpet av årene etter andre verdenskrig hadde han holdt til i en underjordisk jungelhytte. Han fikk en heroisk mottakelse da han kom hjem til Japan. Ifølge slektninger fant han seg aldri helt til rett i Japan etter gjenkomsten og av nostalgiske grunner dro han flere ganger på besøk til Guam sammen med sin kone.

Yokoi døde av hjerteinfarkt i 1997, 82 år gammel.

Historien om Youki regnes som en av de merkeligste historier fra 1900-tallet. I 2009 utgav hans nevø, Omi Hatashin, en bok om hans liv på Guam som i engelsk oversettelse har fått tittelen *Private Yokoi's War and Life on Guam*.

## Se også
* Hiroo Onoda

## Referanser
Defence Scheme No. 1

**Defence Scheme No. 1** var det canadiske forsvarets nødplan i tilfelle man skulle få etterretningsmeldinger om en forestående amerikansk invasjon av Canada. Ifølge planen skulle canadierne foreta et preemptivt angrep på det nordlige USA for å oppholde de amerikanske styrkene lenge nok til at Canada kunne få forsterkinger fra resten av det britiske imperiet. Planen ble skrinlagt i 1928 og større deler av dokumentene ble ødelagt. Utover på 1930-tallet etablerte også USA sin War Plan Red, som var en amerikansk plan for invasjonen av Canada og generell krig mot det britiske imperiet og var del av en stor mengde amerikanske «fargekodeplaner».
Asta Kask

**Asta Kask** er et svensk punkband fra Töreboda i Västra Götaland. Asta Kask ble dannet under navnet «X-Tas» i 1978 og skiftet til dagens navn i 1980. I 1986, etter utgivelsen av *Aldrig en LP*, splittet bandet opp og spilte kun noen få konserter før de begynte å turnere igjen i 2003. I 2006 ga bandet ut sitt første studioalbum på 20 år. På tross av at alle sangene er på svensk, har bandet blitt coveret og oversatt til flere forskjellige språk.

## Diskografi
### EP
*1981 – *[[För kung och fosterland]]*
*1983 – *[[En tyst minut]]*
*1984 – *[[Plikten framför allt]]*
*1986 – *[[Än finns det hopp]]*
*2000 – *[[Till sista droppen]]*

### LP
*1985 – *[[Med is i magen]]*
*1986 – *[[Live (Asta Kask)|Live]]*
*1986 – *[[Aldrig en LP]]*
*1990 – *[[Sista Dansen]]* (Live)
*2000 – *[[Rock mot svinen]]*
*2007 – *En För Alla Ingen För Nån*
*2013 – *Handen På Hjärtat*

### CD
*1991 – *[[Med is i magen]]*
*1991 – *[[Aldrig en CD]]*
*1993 – *Från andra sidan*
*1995 – *[[Sista dansen]]*
*2003 – *Kravallsymfonier 78-86*
*2006 – *Välkommen Hem – Samlade EP's*
*2006 – *En för alla ingen för nån*
*2013 – *Handen På Hjärtat*

## Eksterne lenker
* 
*
Årets europeer

**Årets Europeer** er en pris som deles ut årlig av Europeisk Ungdom til en person som har engasjert seg for Europa i Norge.

## Prisvinnere
* 1994: Johan Jørgen Holst og Marianne Heiberg, Ap-politikere
* 1997: Frederic Hauge, Bellona
* 1999: Steinar Hansson, World Wildlife Fund
* 2000: Roy Jacobsen, forfatter
* 2001: Norges Unge Venstre
* 2002: Thorbjørn Jagland, tidligere statsminister og Ap-leder, senere stortingspresident
* 2003: Jens Stoltenberg, Ap-leder, tidligere og senere statsminister
* 2004: Wenche Fossen, tidligere leder i Europabevegelsen og SV-politiker
* 2005: Ronald Rindestu, Sp-politiker, fylkesordfører i Troms og initiativtager til Kysten inn i EU
* 2006: Steinar Lem, talsmann for Framtiden i våre hender
* 2007: Paal Frisvold, styreleder i Brusselkontoret AS
* 2008: Kristin Clemet, daglig leder i tankesmien Civita, tidligere Høyre-politiker.
* 2009: Eva Joly, korrupsjonsjeger
* 2010: Erik Solheim, miljø- og utviklingsminister  
* 2011: Nikolai Astrup, stortingsrepresentant for Høyre og leder av Høyres EU-utvalg
* 2012: Sveinung Rotevatn, Tore Eikeland og Tarald Kuven Mjelde, ungdomspolitikere
* 2013: Kjetil Wiedswang, journalist i DN
* 2014: Eirik Rise fra Skeiv Ungdom
* 2015: Simen Ekern
* 2016: Hanne Skartveit
* 2017: Frank Bakke-Jensen og Grete Berget
* 2018: Espen Barth Eide
* 2019: Ine Marie Eriksen Søreide
* 2020: Den norske Helsingforskomitéen
*2021: Venstre
*2022: Ukraina v/den ukrainske ambassaden i Norge
*2023: Grønn Ungdom
*2024: Kjetil B. Alstadheim
*2025: Jan Christian Vestre

## Referanser


## Eksterne lenker
*
Ronald Rindestu

**Ronald Cato Rindestu** (født 5. juni 1942 i Vangsvik, død 16. februar 2012) var en norsk politiker (Sp). Han var fylkesordfører i Troms fra 1995 til 2007. Han var også initiativtager til Kysten inn i EU. Han hadde flere verv, blant annet var han styreleder for Troms Røde Kors, og senere sentralstyremedlem i Norges Røde Kors. Han satt på fylkestinget fra 1987 til 2007. Fra 1970-tallet var han også medlem av Tranøy kommunestyre.

Rindestu tok lærerutanning ved Tromsø lærerskole.

I 2005 ble Rindestu tildelt prisen Årets europeer av Europeisk Ungdom.

## Referanser
Norsk Skuespillerforbund

**Norsk Skuespillerforbund** (NSF) er et frittstående fagforbund for skuespillere. NSF arbeider for å styrke og bedre skuespillernes arbeidsvilkår og arbeidsmiljø.

NSF ble stiftet 27. oktober 1898. Initiativet til stiftelsen kom fra skuespilleren Sigurd Asmundsen, som lanserte ideen om en fagforening for skuespillere allerede i 1896. Forbundet forhandler fram tariffavtaler og vederlagsavtaler for skuespillere. Det er også ansvarlig for å utbetale vederlag for salg av filmer, bøker og digitale medier. Første gang forbundet lyktes i å framforhandle en 12-måneders normalkontrakt for skuespillere var i 1912.

## Forbundsledere

* 1898: Sigvard Gundersen
* 1899&ndash;1900: Olav Voss
* 1901&ndash;1902: Ludvig Müller
* 1903: Ludvigh Bergh
* 1904: Halfdan Christensen
* 1905&ndash;1906: Theodor Blich
* 1907&ndash;1912: Ludvig Müller
* 1913: Harald Stormoen
* 1914&ndash;1918: Thomas Thomassen
* 1919: Theodor Blich
* 1920: Thorleif Klausen
* 1921&ndash;1923: Harald Stormoen
* 1924: Thomas Thomassen
* 1925&ndash;1927: Harald Stormoen
* 1928&ndash;1931: Einar Sissener
* 1932&ndash;1939: Egil Hjorth-Jenssen
* 1940: David Knudsen
* 1941&ndash;1944: Harald Schwenzen
* 1945: Georg Løkkeberg
* 1946&ndash;1950: Jens Gunderssen
* 1951&ndash;1956: Ella Hval
* 1957: Øyvind Øyen
* 1958&ndash;1961: Ella Hval
* 1962&ndash;1964: Gunnar Olram
* 1965&ndash;1966: Ella Hval
* 1967&ndash;1968: Bjarne Andersen
* 1969&ndash;1973: Knut M. Hansson
* 1974&ndash;1976: Finn Kvalem
* 1977&ndash;1979: Karen Randers-Pehrson
* 1980&ndash;1994: Ragnhild Nygaard
* 1995&ndash;2000: Bernhard Ramstad
* 2000&ndash;2011:  Agnete G. Haaland
* 2011&ndash;2015:  Hauk Heyerdahl
* 2015&ndash;2023: Knut Alfsen
* 2023&ndash;: Per Emil Grimstad

## Referanser


## Eksterne lenker
* 
* Skuespillerkatalogen – Castingtjeneste drevet av Norsk Skuespillerforbund
Caere

**Caere** er det latinske navnet som i antikkens Roma ble gitt til en av de større byene sør i Etruria (dagens Toscana). 

Byen lå 50-60 km nordvest for Roma. For etruskerne selv var byen kjent som **Cisra**, og grekerne kalte den **Agylla**. Byen var knyttet til elvene Fosso della Mola og Fosso del Manganello, og lå 80 meter over havoverflaten, på steinete tuff, noen få km fra kysten. 

I dag er området mest kjent for sin etruskiske kirkegård og sine arkeologiske utgravninger, og byen Cerveteri («Gamle Caere») ligger der i dag. 

## Byens historie
Det første beviset på bebyggelse her stammer fra funn av urner på to områder (Cava della Pozzolana og Sorbo), som stammer fra 700- og 800-tallet f.Kr. Handel med grekerne ved Etrusco ble stadig mer vanlig på midten av 700-tallet f.Kr., med standardiserte urner og krukker. Byen ble Etrurias viktigste handelssenter på 600-tallet f.Kr, samtidig som handelen også økte med andre greske kolonier i sørlige Italia og Sicilia, samt med korinterne. Lokale håndverkere begynte også å etterligne importert gresk keramikk. 

Begravelsene på denne tiden begynte å bli stadig mer storslått, og smykker og andre produkter var av utsøkt utførelse. Dette gjenspeilte byens framgang. Ordet *seremoni* er avledet fra Caere, på grunn av deres storslåtte seremonier og etruskernes utstrakte bruk av religiøse tydninger og profetier. På toppen av sin storhetstid på 500-tallet f.Kr vant de sammen folk fra Karthago omdiskuterte seire over grekerne. Etter slaget om Sardinerhavet ble krigsfanger steinet til døde i byen, noe som førte til pest. Etter dette ble det arrangert årlige idrettskonkurranser for å ære de som døde. 

Etter dette voldelige utbruddet blomstret handelen igjen gjennom 400-tallet f.Kr., på tross av de vanskelighetene Etruria opplevde i denne perioden. Trolig skyldes dette byens gode forhold til Roma, som lenge hadde vært deres allierte. 

I 353 f.Kr. tapte Caere sammen en annen etruskisk by, Tarquinii (i dag Tarquinia), en krig mot Roma, og Caere mistet en del av sine områder. Blant annet ved kysten, som var svært viktig for handelen. Som en følge av dette mistet de sin velstand og makt fullstendig i løpet av 100-tallet f.Kr.

## Arkeologiske funn
Før Roma tok over dominansen i området slik at Etruria falt, det vil si i perioden 700-300 f.Kr., bygde innbyggerne en imponerende nekropol, som i dag er kjent som Banditaccia. Området er enda ikke helt utgravd, men begravelsesmonumentet Sarcofago degli Sposi, som i dag står i Museo Nazionale Etrusco i Roma, kommer herfra. 

## Eksterne lenker
* «Caere» i *Encyclopædia Britannica* for 1911 via *WikiSource*
Rognerudskogen

**Rognerudskogen** er et skogområde mellom Rognerud og Østensjøvannet. Området har et variert skogbilde, med furuskog i vest og løvskog i øst.

Skogen består av rik edelløvskog, lange bekkedrag og rikere hassel/granskog i østvendt skråning. I Rognerudskogen ligger også et område med gammel hagemarksskog. Her finnes alm, hassel, svartor, gråor, ask, sommereik, rogn, lønn, bjerk, osp og i alle fall tre av de fem artene fra pilefamilien vi finner ved Østensjøvannet, særlig gråselje, istervier og selje.

I skogen finnes mange turstier, en lysløype og en gammel hoppbakke – Rognerudbakken. Stiene er viktige ferdselsårer, både som skolevei og snarvei, og en innfallsport til Østensjøvannet. Brukerfrekvensen er stor, og Rognerudskogen regnes derfor som et svært viktig friluftslivsområde. Foreningen Østensjøvannets venner har bidratt med dugnadsarbeid for å vedlikeholde turstiene i området.

Rognerudskogen er en del av Østensjøområdet miljøpark, verneplanen ble enstemmig vedtatt i Oslo bystyre den 11. juni 2002.

## Referanser


## Eksterne lenker

* Birkemoe, Leif-Dan. Krigsfanger på tømmerhugst i Rognerudskogen fra ostensjo-hist.no
Masahiko Harada

**Masahiko Harada** (født 1968) er en tidligere japansk skihopper. Han huskes best for kollapsen i avslutningen av laghoppkonkurransen på OL på Lillehammer i 1994. Det japanske laget hadde en nesten ugjentakelig ledelse før det siste hoppet i den store bakken. Harada, lagets ankermann, hadde hoppet 122 meter i sitt første hopp og trengte bare å hoppe 105 meter i siste omgang for å sikre gullet. Harada feilet og hoppet kun 97,5 meter, dermed gikk gullet til Tyskland.

Fire år senere hadde Harada igjen sjansen til å vinne gull i laghopp, denne gangen i hjemlandet. Hans første hopp målte bare 79,5 meter og laget falt fra første til fjerde og frembrakte minner fra Lillehammer. I andre forsøk slo han til med olympisk rekord med 137 meter. Hans lagkamerat Kazuyoshi Funaki sikret gullet med et hopp på 125 meter, den første olympiske gullmedaljen i hopp siden OL i Sapporo 1972.

Sammen med laggullet, har Harada en bronse fra stor bakke individuelt fra Nagano.

Harada har konkurrert i fem olympiske leker. I tillegg til Lillehammer og Nagano deltok han i Albertville 1992, Salt Lake City 2002 og Torino 2006.

Han har vunnet to VM-gull, i Falun 1993 i normal bakke og Trondheim 1997 i stor bakke.

12. juli 2006 ble Harada utnevnt til ambassadør til VM 2007 i Sapporo Japan.

### Sammenlagtplasseringer i verdenscupen

## Referanser


## Eksterne lenker
*
Vistehola

**Vistehålå** (eller **Svarthola** som den kalles offisielt – *vist* er norrønt for «opphold, å være på et sted»  er en boplass fra steinalderen beliggende på Viste, 10 km nordvest for Stavanger, i Randaberg kommune i Rogaland fylke.

## Steinalderboplass
Vistehålå var den første huleboplassen i Norge som ble undersøkt av fagfolk. Funnmaterialet er særdeles godt bevart, og gir viktige opplysninger om hvorledes forgjengerne våre levde i eldre steinalder, for mellom 6&nbsp;000 og 8&nbsp;000 år sidan. Hulen rommer et bebodd areal på ca. 100 kvadratmeter, og ligger ca. 250 meter fra våre dagers strandlinje. I brukstiden stod vannet vesentlig høyere. Avfallsdyngen som dekket store deler av hulegulvet, var 1,6 meter dyp på sitt tykkeste. Her var ikke bare mengder med bein, skjell og redskapsavfall, men også spor etter begravelser. Hunden er det eneste tamdyret en finner spor av, bortsett fra noen få bein fra ku og hest i det øverste laget, som skriver seg fra folkevandringstiden. Ville dyr er derimot representert med ca. sytti arter, derav 37 slags fugl og elleve slags fisk. Men i steinalderen var det først og fremst villsvin som ble spist, i en slik grad at steinalderfolket i Vistehulen kan karakteriseres som villsvinjegere. Bein etter elg og sel fant en også mye av. Vistehulen er ikke utgravd med moderne metoder, og mye av det interessante beinmaterialet ble dessverre kastet. Så langt har bare Sævarhelleren inneholdt like gamle beinrester.

Ved østveggen i hulen ble det funnet et skjelett av en 15 år gammel gutt som levde for ca. 7.500 år siden. Det er et av de eldste funnene av menneskelige levninger i Norge.

## Galleri

Fil:Vistehola2.jpg|Fakta om hulen
Fil:Vistehola3.jpg|Innerst i hulen
Fil:Vistehola4.jpg|Taket i hulen


## Se også
* Vistegutten

## Referanser


## Eksterne lenker
* Vistehulen, artikkel hos Store norske leksikon
Mudderbiller (Dryopoidea)

* Elvebiller
* Mudderbiller
* Strandgravere
* Kamfølerbiller
* Limnichidae
* Lutrochidae
* Psephenidae
* Callirhipidae
* Eulichadidae
* Chelonariidae
* Cneoglossidae
## Eksterne lenker
* 

**Mudderbiller (Dryopoidea)** er en gruppe (overfamilie) av biller som omfatter omtrent 11 familier. I Norge finnes familiene elvebiller (Elmidae), mudderbiller (Dryopidae) og strandgravere (Heteroceridae), i tillegg kan en art av familien kamfølerbiller (Ptilodactylidae) forekomme innendørs. Familiene Limnichidae og Psephenidae er ikke kjent fra Norge, men forekommer i Norden. De øvrige familiene, Lutrochidae, Callirhipidae, Eulichadidae, Chelonariidae og Cneoglossidae finnes bare i varmere strøk. Larvene i denne gruppen utvikler seg gjerne i eller ved vann, men det finnes også noen grupper som er rent terrestriske. De voksne er gjerne kortlivede og terrestriske. I størrelse varierer de mellom mindre enn 1&nbsp;mm og 35&nbsp;mm. Mange har kamformede antenner. Biologien til mange av gruppene er dårlig kjent.
VM i skiskyting 1995

Det **30. [[VM i skiskyting|verdensmesterskapet i skiskyting]]** ble arrangert i Antholz i Syd-Tirol i februar 1995.

## Menn

## Kvinner

## Medaljestatistikk
:  

## Kilder
*Resultatdatabase hos realbiathlon.com
*Resultatdatabase hos firstskisport.com

## Eksterne lenker
* Skiskyting hos Sports123.com
Advokatfullmektig

En **advokatfullmektig** er en jurist med juridisk embetseksamen (cand.jur. eller master i rettsvitenskap), men som ikke enda har fått advokatbevilling. For å være advokatfullmektig må en være ansatt i et advokatfirma.

Fullmektigen er ansatt av en advokat som er fullmektigens prinsipal. Fullmektigen opptrer på vegne av prinsipalen og yter rettshjelp og opptrer i retten i vedkommendes navn. For at en advokatfullmektig skal kunne opptre som sådan, på vegne av sin prinsipal, må vedkommende være autorisert for prinsipalen av Tilsynsrådet for advokatvirksomhet, jf. domstolloven § 223 annet ledd. Foruten bestått juridisk embetseksamen kreves det politiattest for å godtgjøre at vedkommende har ført en hederlig vandel. Det må heller ikke foreligge forhold som etter domstolloven § 230 fører til at en autorisasjon vil bli satt ut av kraft eller kalt tilbake. 

Dersom man har vært advokatfullmektig i to år kan man få egen advokatbevilling, forutsatt at man oppfyller visse lovbestemte krav til praksis for domstolene (har prosedert et visst antall saker, i utgangspunktet tre sivilrettslige saker), og gjennomfører og består det såkalte *advokatkurset* med avsluttende eksamen. Fullmektigperioden er ment som en læretid hvor fullmektigen skal dyktiggjøre seg for å utøve advokatvirksomhet. Fullmektigen skal i denne tiden lære litt om de forskjellige sider ved advokatgjerningen, blant annet ansvarsregler, regnskapsregler, etiske regler mv. Praksis som advokatfullmektig skal derfor utføres under prinsipalens kontroll og instruksjon.

## Referanser


## Eksterne lenker
* utdanning.no Yrkesbeskrivelse for advokat
Langesund ungdomsskole

**Langesund ungdomsskole** er en tidligere skole i Langesund. Skolen ble oppført i 1969. Den ble lagt ned i 2021. Elevantallet var ca. 160. Bade- og fritidsplassen Krogshavn var nærmeste nabo til skolen.

## Gym
Det er et gymbygg rett over skolen hvor felles aktiviteter ofte avholdes.

## De tre K-er
Langesund Ungdomsskole fokuserer på de tre K-er. K1-Kreativitet, K2-Kropp, og K3-Kunnskap.

## Kantine
Langesund Ungdomsskole har en kantine gående, som nylig ble rangert som telemarks beste av Telemarksavisa. Den fokuserer på sunn mat, som blir solgt til elevene i midttimene. Maten blir laget på skolekjøkkenet. Kantina holder til i et gammelt klasserom som er blitt oppuset.

## Aktivitetslederne
Langesund ungdomsskole har også en elevbedrift kalt «Aktivitetslederne». Den består av et knippe elever fra 10.- og 9.-trinn. De driver blant annet "midttimeaktivitetene", som foregår i gymsalen i midttimene. Der spilles det f.eks fotball og innebandy. Den ble startet av avgangskullet 2007, og elever fra nåværende 10.-trinn har tatt over for dem.

## Referanser
Kalkklippe

**Kalkklippe** eller (dansk) **klint** er en fjellformasjon som stikker opp fra havet eller langs en elvekant. Mest kjent i Norden er kanskje Møns Klint på øya Møn i Danmark, mens Stevns Klint er referansepunkt i dansk historie for et større sjøslag. Klintene er ofte svært bratte, etter utallige ras i havet som har tæret på fjellfoten. Møns Klint er ca. 6 km lang og har en høyde på inntil 143 meter over havet. 

Lenger sørover i Europa finnes flere kalkklipper. Særlig kjent er de hvite klippene ved Dover, kanskje mest på grunn av Vera Lynns framføring av sangen av samme navn.
VM i skiskyting 1998

Det **33. [[VM i skiskyting|verdensmesterskapet i skiskyting]]** bestod kun av de ikke-olympiske øvelsene, siden OL i Nagano ble arrangert samme år. 

Jaktstartøvelsene gikk av stabelen i Pokljuka i Slovenia, mens lagkonkurransene (som var VM-øvelse for siste gang) ble arrangert i Hochfilzen i Østerrike.

## Menn

### 12,5 km jaktstart






### Lagkonkurranse






## Kvinner

### 10 km jaktstart






### Lagkonkurranse






## Medaljestatistikk
:  

## Kilder
*Resultatdatabase hos realbiathlon.com
*Resultatdatabase hos firstskisport.com